Områdene der NRK har fått tips om piratsendinger av NRK-kanaler, er Vesterålen, Mo i Rana og Steinkjer, skriver Klassekampen.

Nasjonal kommunikasjonsmyndighet har undersøkt saken uten å finne noe konkret, men utelukker ikke at det foregår piratsendinger.

- Merkelig fenomen

– Det er et merkelig fenomen. Jeg har en mistanke om at det er mer en rakkerungesport enn det er alvor, sier Viggo Valle, programleder for Påskelabyrinten i NRK P1.

– Vi har digitalisert radioen i Norge, og jeg synes folk skal respektere det, sier han videre.

Artikkelen fortsetter under annonsen

Nasjonal kommunikasjonsmyndighet har brukt målebil til å undersøke mistanken i Steinkjer, men uten resultat. De sier at forklaringen kan være at signaler fra enkelte biladaptere kan oppfanges lenger unna enn forventet.

(Vilkår)Copyright Dagens Næringsliv AS og/eller våre leverandører. Vi vil gjerne at du deler våre saker ved bruk av lenke, som leder direkte til våre sider. Kopiering eller annen form for bruk av hele eller deler av innholdet, kan kun skje etter skriftlig tillatelse eller som tillatt ved lov. For ytterligere vilkår se her.